मोतीडूंगरी गणेश मंदिर जयपुर

मोती डूंगरी भारत के राजस्थान राज्य के जयपुर शहर में स्थित भगवान गणेश को समर्पित एक प्रसिद्ध हिंदू मंदिर है। यह मंदिर मोती डूंगरी किले की तलहटी में स्थित है और अपनी भव्य वास्तुकला, ऐतिहासिक महत्व एवं धार्मिक आस्था के लिए प्रसिद्ध है। मोती डूंगरी गणेश मंदिर में स्थापित प्रतिमा पाँच सौ वर्षों से भी अधिक पुरानी मानी जाती है। यह जयपुर के प्रमुख धार्मिक एवं पर्यटन स्थलों में से एक है, जहाँ वर्ष भर बड़ी संख्या में श्रद्धालु एवं पर्यटक आते हैं।

 इतिहास 
मोती डूंगरी मंदिर मोती डूंगरी किले की तलहटी में स्थित है। यहाँ स्थापित गणेश प्रतिमा लगभग पाँच सौ वर्ष पुरानी मानी जाती है, जिसे 1761 में सेठ जय राम पालीवाल द्वारा उदयपुर से जयपुर लाया गया था।

प्रतिमा का रंग सिंदूरी है और इसकी सूंड दाईं ओर मुड़ी हुई है। श्रद्धालु यहाँ लड्डू का प्रसाद चढ़ाते हैं। http://www.merinews.com/article/jaipurs-moti-dungri-ganesha-temple-decked-up-for-ganesh-chaturthi-festival/15919236.shtmlhttp://www.loksatta.com/desh-videsh-news/dungri-ladoo-exhibition-on-ganesha-chaturthi-1293785

मंदिर परिसर में हर बुधवार को एक मेला आयोजित होता है।http://www.khaskhabar.com/picture-news/news-temple-adorned-in-beads-float-modkon-1-76945-KKN.html

मोती डूंगरी किले के परिसर में एक शिवलिंग भी है, जो केवल महाशिवरात्रि के दिन दर्शन हेतु खुलता है।

 उत्सव 
मोती डूंगरी गणेश मंदिर में गणेश चतुर्थी का भव्य आयोजन होता है।

 मान्यता 
जयपुर में विराजित हैं दाहिने सूड वाले गणेशजी, रिश्तेदारों से पहले यहां दें निमंत्रण, इस मान्यता के अनुसार, भक्तों को अपने घर या जीवन में कोई शुभ कार्य शुरू करने से पहले मोती डूंगरी गणेश मंदिर में पूजा अर्चना करनी चाहिए, जिससे उनके सभी कार्यों में सफलता और समृद्धि आए।https://hindi.news18.com/news/dharm/moti-dungri-ganesh-temple-of-jaipur-famous-for-its-unique-belief-know-faith-8436979.html

 वास्तुकला 
मोती डूंगरी मंदिर का निर्माण नगरा शैली में हुआ है और इसकी संरचना स्कॉटिश किले की शैली पर आधारित है। मंदिर के सामने तीन प्रवेश द्वार और कुछ सीढ़ियाँ हैं। मंदिर का निर्माण चूना पत्थर और संगमरमर से मात्र चार महीनों में पूरा हुआ था।

 दर्शन समय 
मोती डूंगरी मंदिर सप्ताह के सभी दिन खुला रहता है।

 क्रम संख्या  दर्शन  समय 1  मंगला आरती  प्रातः 4:00 बजे 2  विशेष पूजा  पूर्वाह्न 11:20 बजे 3  श्रृंगार आरती  पूर्वाह्न 11:30 बजे 4  भोग आरती  अपराह्न 2:15 बजे 5  संध्या आरती  सायं 7:00 बजे 6  शयन आरती  रात्रि 11:45 बजे

 परिवहन 
मंदिर जयपुर के मध्य से लगभग 6 किलोमीटर दूर स्थित है। जयपुर अंतरराष्ट्रीय हवाई अड्डा निकटतम हवाई अड्डा है और गांधी नगर रेलवे स्टेशन सबसे निकटतम रेलवे स्टेशन है।

 संबंधित लेख 
 बिड़ला मंदिर, जयपुर
 गणेश चतुर्थी
 गढ़ गणेश मंदिर जयपुर

 संदर्भ 

 बाहरी कड़ियाँ 
 आधिकारिक वेबसाइट

श्रेणी:भारत के हिन्दू मंदिर
श्रेणी:जयपुर के मंदिर
श्रेणी:गणेश मंदिर